አራተኛው የኢትዮጵያ ኦርቶዶክስ ተዋህዶ ቤተ ክርስቲያን ፓትርያርክ አቡነ መርቆርዮስ ከብፁዓን ጳጳሳት ጋር ከሀያ ስድስት ዓመት ስደት በኃላ ዛሬ ሐምሌ 25/2010 ዓም አስራ ዘጠኝ ሊቃነ ጳጳሳት እና አገልጋይ ካህናት ጋር ወደ ሀገር ቤት ተመልሰዋል።አዲስ አበባ ቦሌ ዓለም አቀፍ አይሮፕላን ጣብያ በተደረገ መንፈሳዊ እና መንግስታዊ የአቀባበል ስነ ስርዓት ለቅዱስ ፓትርያሪኩ እና ከስደት ለተመለሱት ብፁዓን ጳጳስት ከመደረጉም በላይ የኢትዮጵያ ቴሌቭዥን ከስድስት ሰዓታት በላይ የአቀባበል ስነ ስርዓቱን ከቦሌ እስከ ቅድስት ስላሴ ካቴድራል የነበረውን መርሐግብር የቀጥታ ስርጭት ሽፋን ሰጥቷል።ከኢትዮጵያ ቴሌቭዥን በተጨማሪ ፋና ቴሌቭዥን እና የኢትዮጵያ ዜና አገልግሎት የቀጥታ ስርጭት ሽፋን ሰጥተዋል።